Diari Oficial de la Generalitat Valenciana


Sumari del DOGV 2764, del 06-06-1996 (1996/838386)

ORDRE conjunta de 4 de juny de 1996, dels consellers d'Economia i Hisenda i de Sanitat i Consum, per la qual es desplega el Decret 97/1996, de 21 de maig, sobre mesures excepcionals per a eliminar les llistes d'espera quirúrgiques en el sistema sanitari de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/06/04/(1)/dof/vci/html**

### Dades del document

Número de DOGV
:   2764

Data del DOGV
:   06-06-1996

Secció del DOGV
:   DISPOSICIONS GENERALS

Número del document
:   1996/838386


Data del document
:   04-06-1996

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

ORDRE conjunta de 4 de juny de 1996, dels consellers d'Economia i Hisenda i de Sanitat i Consum, per la qual es desplega el Decret 97/1996, de 21 de maig, sobre mesures excepcionals per a eliminar les llistes d'espera quirúrgiques en el sistema sanitari de la Generalitat Valenciana.   
El Decret 97/1996, de 21 de maig, del Consell de la Generalitat Valenciana regula la designació de centre hospitalari en els supòsits de demora en la prestació d'assistència quirúrgica i difereix, per al desplegament posterior mitjançant ordre, els aspectes relatius a l'ordenació del procediment i gestió de la despesa pública.  
Per això, fent exercici de les facultats conferides per la disposició final primera del Decret esmentat, conjuntament, les conselleries d'Economia i Hisenda i de Sanitat i Consum  
ORDENEM  
Article 1  
Correspon la tramitació i la resolució dels expedients a què fa referència el Decret 97/1996, de 21 de maig, del Consell de la Generalitat Valenciana, a la Direcció General del Servei Valencià de Salut.  
   
Article 2  
El procediment per a designació de centre anirà precedit de les actuacions següents:  
1. Establiment de la relació dels centres que tenen els mitjans personals i materials idonis per a dur a terme la prestació quirúrgica en les diverses especialitats.  
2. Càlcul dels costos unitaris de les distintes assistències quirúrgiques.  
3. Estimació del cost total de les intervencions i proposta de retenció (RA) de crèdit global per a cada província, dins de les disponibilitats pressupostàries i sense perjudici de les reassignacions que resulten procedents.  
Article 3  
Una vegada iniciat l'expedient d'ofici o a instància de la persona interessada, amb la comprovació prèvia de l'existència de crèdit suficient, es dictarà una resolució per la qual es designe el centre o centes externs als sistema, als quals la persona interessada podrà dirigir-se per a rebre l'assistència quirúrgica per concórrer-hi les circumstàncies que s'especifiquen en el decret esmentat. La resolució expressarà els conceptes en el pagament dels quals se subrogarà la Generalitat Valenciana.  
De les resolucions dictades, se'n donarà compte als centres externs del sistema que hagen de prestar l'assistència.  
Article 4  
Per al pagament de les obligacions per subrogació s'haurà d'emetre una factura individualitzada, que durà l'informe del Servei d'Inspecció Mèdica, acompanyada de còpia de la resolució que s'indica en l'article anterior i justificant de la intervenció quirúrgica realitzada, i s'emetrà un document RA/..ADOK a favor del centre que prestà l'assistència.  
DISPOSICIONS FINALS  
Primera  
Es faculta la Direcció General del Servei Valencià de Salut i la Intervenció General de la Generalitat Valenciana perquè dicten les disposicions necessàries per al desplegament d'aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 4 de juny de 1996  
El conseller d'Economia i Hisenda,  
JOSÉ LUIS OLIVAS MARTíNEZ  
El conseller de Sanitat i Consum  
JOAQUíN FARNóS GAUCHíA


Còpia Permalink ELI